钦定古今图书集成/明伦汇编/氏族典/第411卷 > 《廖用贤尚友录》 > 杜弢
## 钦定古今图书集成/明伦汇编/氏族典/第411卷 > 《廖用贤尚友录》 > 杜弢

按《晋书杜弢传》，“弢字景文，蜀郡成都人也。祖植，武帝
时为符节令。父聆，略阳护军。弢初以才学著称，遭乱
避地南平，太守应詹爱其才而礼之。后为醴陵令。时
巴蜀流人汝班等布在荆湘闲，为百姓所侵苦。会蜀
贼李骧杀县令，蜀人杜畴等复扰湘州，班等聚众以
应畴，推弢为主。弢自称梁益二州牧，纵兵肆暴，南破”
零陵，东侵武昌。元帝命王敦、陶侃等讨之，前后数十
战，弢将士多物故，于是请降，帝不许。弢乃遗应詹书，
詹哀之，乃上言“弢非首乱。”帝使南海太守王运受弢
降，加弢巴东监军。弢受命后，诸将殉功者攻击之不
已，弢不胜愤怒，遂杀运，而使其将王真出江南，陶侃
邀击破之，遂降。弢逃遁，不知所在。